Har gennem 30 år været tilfreds som Tryg kunde, men skifter nu selskab. Årsag er en helt igennem sløset og ekstremt arrogant omgang med en kernekunde, som undertegnede. Min bil blev i marts 2015 påkørt, mens jeg stod ved siden af bilen. Jeg fik modpartens navn, tlf. nr., og havde endda tændt mit dashkamera i forruden, så jeg kan fremvise en optagelse af at jeg kontakter modpart og får udleveret personlige oplysninger. Bilen repareres for godt 9.000,- og jeg hører intet fra Tryg. 5 måneder senere opkræves jeg i brev 25.000 kr. i (selvvalgt) selvrisiko, da jeg ikke har reageret på henvendelse i maj måned, hvor modparten nægter "at have påført min bil en skade". Altså 25.000 kr. i selvrisiko for en udgift på 9.000 kr.? Jeg har altid haft opdateret mine personlige oplysninger, herunder mail adresse etc. Alligevel går der 5 mdr. fra skaden til jeg hører noget. Tryg medgiver at de skam har min nye mail adresse, men ved en fejl har sendt til en tidligere jobmail. Jeg har derfor ikke haft fokus på at stå foran skolen for at søge vidner, og efter 5 mdr. er det umuligt. Dette bekymrer ikke Tryg, de er  ligeglade. I september, ved første afvisning kontakter jeg skadevolder telefonisk og optager samtalen, hvilket er helt lovligt. Modpart erkender at have påkørt bilen, men nægter "at have påført skade". Det er rent juristeri, og det skal nævnes at modparten er erhvervsassurandør i andet forsikringsselskab, IF, og derfor bruger disse termer. Tryg får disse lydfiler i august 2015, og påstår at de er uden værdi og at der ikke direkte påtages ansvar. I februar 2016, skriver Tryg om jeg vil sende lydfilerne, for dem har de ikke modtaget? Altså en lodret løgn, hvilket jeg kan dokumentere på skrift via diverse mails. Er skuffet, og vil anbefale alle der læser dette til at fravælge Tryg, som er blevet et selskab som er under lavmålet. Det samme gælder for CODAN, som er modpartens selskab. Det skal nævnes at jeg er kunde med 2 "dyre" biler, hus, sommerhus, ulykkesforsikringer for 4 personer, og at vores præmier er på over 30.000 kr. om året. Skader: 2 stenslag på 5 år.

Tryg forholder sig aldrig til perioden på 5 måneder, hvor der ikke var mulighed for at søge vidner, det skøjter de blot henover gang på gang. 

Jeg kæmper videre med modparten, og har i dag fået tilsagn om betaling af halvdelen af skaden.Er det mon nok for Tryg til at de kan forstå at manden har kørt ind i min bil? 
OPDATERING: 14.04.16 I følge Tryg er ovenstående tilbud om betaling, ikke bevis for at manden, "Erhvervsmægleren", indrømmer sin skyld? Altså, en mand udleverer sit navn og tlf, nummer i forbindelse med en påkørsel, som efterfølgende benægtes, og tilbyder at betale halvdelen af skaden??? 

Jeg efterlyser argumenter for ovenstående, da det ikke giver mening? Er det jura eller inkompetance? Jeg gætter på det sidste.

Til Anjas kommentar herunder:
"Kæmpet"???
Skade anmeldt 26. marts 2015
Tryg sender besked om modparts afvisning til forkert mail 11. maj 2015
Tryg sender brev med opkrævning af 25.000 kr. den 24. august 2015
"Kæmpet for min sag"? Hvor og hvornår? Tryg har intet gjort for at kontakte mig i over 3 mdr., med vigtige og afgørende oplysninger, der nu fører til at sagen tabes?

Hvor er folkene fra Cost/Benefit afd. i Tryg? Præmiebetaling gennem 30 år, over 500.000 kr., dummebøde til Tryg for sløset sagsbehandling, 9.000 kr. Kunden skifter selskab da dummebøden sendes til kunden. Hvem er vinder her? 

Fortsættelse følger....

Pr. 1.6.2016, nu kunde hos Alm. Brand. Her spares der 3.200 kr. om året i præmier, på hele forsikringsporteføljen, trods det at jeg har haft "fordelagtige priser", hos "Tryg", gennem arbejdsgiver.  Bilforsikringen er billigere, og den høje, selvvalgte, selvrisiko er endda kommet ned på 10.000 kr. Hertil ekstra dækning af fører ved skade, og i øvrigt samme eller bedre dækning. 

IF Forsikring er også konkurrencedygtige, men skadevolder hævder at være ansat her, så det kom ikke på tale.

Opfordringen til alle "Tryg" kunder er; hjemtag tilbud på alternativer og spar penge og frustrationer.

Farvel "Tryg"!